افغانستان اسلامی جمهوریتینینگ جمهور رئیسی محمد اشرف غنی، بوگون کېچ آسترلیانینگ اېلچیسی جیوفری پیترتود، قرغزستان اېلچیسی نیاز اوف میراسلاو جمعه بیکویچ و قطرنینگ اېلچیسی سعید مبارک الخیارین الهاجرینینگ ایشانچ یارلیغینی ایری ـ ایری تشرفات آرقلی قبول قیلدی.
مذکور اۉلکهلر اېلچیلرینینگ ینگی وظیفه بیلن قوتلوغلهگن جمهور رئیس غنی، افغانستان آسترلیا، قرغزستان و قطر دولتلری بیلن مناسبتلر کېنگهیتیریلیشی حقیده اورغولب، بو مملکتلرنی افغانستانینگ یخشی همکاری دېدی.
شونینگدېک بو اوچرهشووده اقتصاد، تینچلیک ـ برقرارلیک، تعلیم و تربیه، سیلاو، ترورچیلیک و فسادگه قرشی کورهش یۉلیده بو دولتلر افغانستانگه یخشی همکار بۉلیشی خصوصیده فکر آلمشتیریلدی.
یوقاریده اېسلهتیلگن دولتلرنینگ ینگی اېلچیلری تورلی بۉلیملرده افغانستان حکومتیگه همکار بۉلیشلری حقیده جمهور رئیسگه ایشانچ بېردیلر. شو کبی بولر ایکّی تامانلمه علاقه مستحکملهنیشی یۉلیده ایجابی آدیملر کۉتریلیشینی اَیتدیلر.#
azb_Arab pes_Arab azb_Arab azb_Arab